Uredba Sveta (ES) št. 2635/97

z dne 18. decembra 1997

o spremembah Uredbe (EGS) št. 2847/93 o oblikovanju nadzornega sistema na področju skupne ribiške politike

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti, zlasti člena 43 Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju mnenja Ekonomsko-socialnega odbora [3],

ker Uredba Sveta (EGS) št. 2847/93 z dne 12. oktobra 1993 o oblikovanju nadzornega sistema na področju skupne ribiške politike [4] uvaja številne ukrepe za spremljanje ribolovnega delovanja, vključno z ribolovnim naporom;

ker Uredba Sveta (ES) št. 779/97 z dne 24. aprila 1997 o uvedbi sporazumov za upravljanje ribolovnega napora v Baltskem morju [5] predvideva naknadno spremljanje s strani držav članic ribolovnega napora plovil Skupnosti v Baltskem morju;

ker je treba v skladu s členom 6(2) Uredbe (ES) št. 779/97 zagotoviti skladnost z ureditvami za upravljanje ribolovnega napora v Baltskem morju, še zlasti z uporabo naslova IIa Uredbe (EGS) št. 2847/93 glede beleženja podatkov o ribolovnem naporu v ladijski dnevnik, ter z uporabo postopkov za posredovanje seznamov imenovanih plovil Komisiji, z zbiranjem podatkov o ribolovnem naporu držav članic in posredovanjem zbranih podatkov o ribolovnem naporu Komisiji;

ker je treba zato Uredbo (EGS) št. 2847/93 spremeniti,

SPREJEL NASLEDNJO UREDBO:

Člen 1

Uredba (EGS) št. 2847/93 se spremeni, kot sledi:

1. Za prvi odstavek člena 19a se vstavi naslednji odstavek:

"1a. Členi 19e, 19f, 19g, 19h in 19i veljajo za plovila Skupnosti, ki so jih države članice v skladu s členom 2 Uredbe Sveta (ES) št. 779/97 z dne 24. Aprila 1997 o uvedbi ureditve za upravljanje ribolovnega napora v Baltskem morju [6], pooblastile za opravljanje ribolova na ribolovnih območjih, naštetih v Prilogi k tisti uredbi".

2. Zadnji stavek člena 19a(2) se nadomesti z naslednjim:

"Plovila, ki presegajo zadevno dolžino in jih države članice niso pooblastile v skladu s členi 2, 3(5) in 9 Uredbe (ES) št. 685/95, ne opravljajo ribolova na območjih iz odstavkov 1 in 1a".

3. Členu 19f(1) se doda naslednje:

"in členu 2 Uredbe (ES) št. 779/97".

4. Za prvo alineo člena 19i so vstavi naslednja alinea:

"— v preteklem četrtletju za vsako ribolovno območje iz člena 19a(1a) za pridnene vrste, za lososa, morsko postrv in sladkovodne ribe, pred koncem prvega meseca vsakega koledarskega četrtletja kot tudi pred 15. februarjem vsakega koledarskega leta, ribolovni napor po mesecih v preteklem letu".

5. V prvi alinei člena 19i se za besedama "člen 19a" vstavi naslednja referenca: "(1)".

Člen 2

Ta uredba začne veljati sedmi dan po objavi v Uradnem listu Evropskih skupnosti.

Uporablja se od 1. julija 1998.

Ta uredba je v celoti zavezujoča in se neposredno uporablja v vseh državah članicah.

V Bruslju, 18. decembra 1997

Za Svet

Predsednik

F. Boden

[1] UL C 267, 3.9.1997, str. 62.

[2] Mnenje, podano dne 16. decembra 1997 (še ni bilo objavljeno v Uradnem listu).

[3] UL C 355, 21.11.1997.

[4] UL L 261, 20.10.1993, str. 1. Uredba, kot je bila nazadnje spremenjena z Uredbo (ES) št. 2205/97 (UL L 304, 7.11.1997, str. 1).

[5] UL L 113, 30.4.1997, str. 1.

[6] UL L 113, 30.4.1997, str. 1.

--------------------------------------------------